ראש מטה ההגנה (הממלכה המאוחדת)

ראש מטה ההגנה (באנגלית: Chief of the Defence Staff, או בראשי תיבות: CDS) הוא המפקד העליון בפועל של הכוחות המזוינים של בריטניה והיועץ הבכיר של שר ההגנה הבריטי. התפקיד מקביל לרמטכ"ל צה"ל או רמטכ"ל צבא ארצות הברית (אם כי ההגדרה הרשמית של התפקיד שונה).

דה יורה ראש הצבא בבריטניה הוא המונרך, אולם דה פקטו ממשלת בריטניה היא הפוקדת על הצבא מכוח הפררוגטיבה של הכתר, באמצעות מועצת ההגנה של בריטניה, בה חבר המפקד. המפקד מומלץ על ידי מזכיר ההגנה לראש הממשלה, ומאושר על ידי בית המלוכה הבריטי.

ראש מטה ההגנה עומד בראש ועדת ראשי המטות, פורום המורכב מהקצינים הבכירים ביותר בכוחות המזוינים של בריטניה, והיא משמשת גוף מייעץ לעניינים מבצעיים ולתכנון וביצוע פעולות צבאיות. 

החל מ-2 בספטמבר 2025 מכהן בתפקיד האדמירל סר ריץ' נייטון.

התפקיד נוצר ב-1 בינואר 1959, עם הבנת המציאות כי יש צורך בפיקוד משולב על החילות השונים, כפועל יוצא משינוי הדוקטרינה הצבאית במלחמת העולם השנייה. הראשון שכיהן בתפקיד היה ויליאם דיקסון, שכיהן קודם לכן כמפקד חיל האוויר המלכותי. דיקסון פרש אחר זמן קצר יחסית (192 ימים), ואת מקומו מילא לואי מאונטבאטן, מי שכיהן בתפקיד את פרק הזמן הארוך ביותר עד כה (שש שנים ויומיים).

עד לשנת 1997, תפקיד ראש המטה דרש קצין בדרגה הגבוהה ביותר בזרוע ממנו הגיע, פילדמרשל (הצבא הבריטי), מארשל חיל האוויר המלכותי או אדמירל הצי. החל משנה זו התקן ירד לדרגה אחת לפני הגבוהה ביותר, זאת בעיקר עקב קיצוצים בצבא וצמצום מספר הקצינים המגיעים לדרגות אלו שלא בשעת מלחמה.

ראשי מטה ההגנה
 דרגה שם זרוע תחילת כהונה סיום כהונה הערות  מרשל של חיל האוויר  סר ויליאם דיקסון    1 בינואר 1959  12 ביולי 1959  ראש המטה הראשון.  אדמירל הצי  הלורד לואי מאונטבאטן    13 ביולי 1959  15 ביולי 1965  כיהן את פרק הזמן הארוך ביותר (6 שנים ויומיים).  פילדמרשל  סר ריצ'רד האל    16 ביולי 1965  4 באוגוסט 1967   מרשל של חיל האוויר  סר צ'ארלס אלוורד'י    4 באוגוסט 1967  8 באפריל 1971   אדמירל הצי  סר פיטר היל-נורטון   9 באפריל 1971  21 באוקטובר 1973   פילדמרשל  סר מייקל קרבר    21 באוקטובר 1973  23 באוקטובר 1976   מרשל של חיל האוויר  סר אנדרו המפרי    24 באוקטובר 1976  24 בינואר 1977  כיהן למשך שלושה חודשים, עד שחלה ונפטר מדלקת ריאות.  אדמירל הצי  סר אדוארד אשמור    9 בפברואר 1977  30 באוגוסט 1977   מרשל של חיל האוויר  סר ניל קמרון    31 באוגוסט 1977  31 באוגוסט 1979   אדמירל הצי  סר טרנס לווין    1 בספטמבר 1979  30 בספטמבר 1982  כיהן במהלך מלחמת פוקלנד  פילדמרשל  סר אדווין ברמול    1 באוקטובר 1982  31 באוקטובר 1985   אדמירל הצי  סר ג'ון פילדהאוס    1 בנובמבר 1985  9 בדצמבר 1988   מרשל של חיל האוויר  סר דייוויד קרייג    9 בדצמבר 1988  1 באפריל 1991  כיהן במהלך מלחמת המפרץ.  פילדמרשל  סר ריצ'רד וינסנט    2 באפריל 1991  31 בדצמבר 1992   מרשל של חיל האוויר  סר פיטר הרדינג    31 בדצמבר 1992  13 במרץ 1994   פילדמרשל  סר פיטר אינג    15 במרץ 1994  1 באפריל 1997   גנרל  סר צ'ארלס גאת'רי    2 באפריל 1997  15 בפברואר 2001  תקן ראש המטה משתנה לדרגה נמוכה יותר (גנרל, אדמירל ומרשל אוויר).  אדמירל  סר מייקל בויס    16 בפברואר 2001  2 במאי 2003   גנרל  סר מייקל ווקר    2 במאי 2003  28 באפריל 2006   מרשל אוויר ראשי  סר ג'וק סטיראפ    28 באפריל 2006  29 באוקטובר 2010   גנרל  סר דייוויד ריצ'רדס    29 באוקטובר 2010  18 ביולי 2013   גנרל  סר ניק הוטון    18 ביולי 2013  14 ביולי 2016   מרשל אוויר ראשי  סטיוארט פיץ'    14 ביולי 2016  11 ביולי 2018   גנרל  סר ניק קרטר    11 ביולי 2018  30 בנובמבר 2021   אדמירל  סר טוני רדקין    30 בנובמבר 2021  20 בספטמבר 2025  מרשל אוויר ראשיסר ריץ' נייטון20 בספטמבר 2025מכהן

ראו גם
 ראש המטה הכללי (הממלכה המאוחדת)
 משרד ההגנה (הממלכה המאוחדת)

קישורים חיצוניים

 אודות תפקיד ראש מטה ההגנה באתר הפרלמנט הבריטי.

*
קטגוריה:מפקדי צבאות סדירים בעת החדשה
קטגוריה:הכוחות המזוינים של בריטניה